**RAZGLAS VELIKE POŽARNE OGROŽENOSTI**

Na podlagi 8. člena Uredbe o varstvu pred požarom v naravnem okolju (Uradni list RS, št. [20/14](https://www.uradni-list.si/glasilo-uradni-list-rs/vsebina/2014-01-0701)) Uprava Republike Slovenije za zaščito in reševanje razglaša

***veliko požarno ogroženost naravnega okolja od 24. junija 2025 na območju celotne države****.*

Razglas velja do spremembe razglasa oziroma do preklica.

Z dnem razglasitve velike požarne ogroženosti je v naravnem okolju poleg požiganja in odmetavanja gorečih ali drugih predmetov ali snovi, ki lahko povzročijo požar, prepovedano tudi kuriti, požigati na območjih ob infrastrukturnih objektih, kuriti kresove, izven pozidanih površin uporabljati predmete, naprave ali izvajati aktivnosti, ki lahko povzročijo požar ter izvajati ognjemete.

Inšpektorat Republike Slovenije za varstvo pred naravnimi in drugimi nesrečami in Policija bosta v času razglašene velike požarne ogroženosti naravnega okolja izvajala poostren nadzor.

Služba za civilno zaščito in požarno varstvo